Id-Deċiżjoni tal-Kummissjoni
tas-17 ta' Mejju 1995
li tippreskriva kondizzjonijiet speċjali li jirregolaw l-importazzjoni ta' prodotti tas-sajd u l-akwakoltura li ġejjin mill-Filippini
(Test b'relevanza għaż-ŻEE)
(95/190/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill Nru 91/493/KEE tat-22 ta' Lulju 1991 li ppreskriviet il-kondizzjonijiet tas-saħħa tal-produzzjoni u t-tpoġġija fuq is-suq tal-prodotti tas-sajd [1], kif l-aħħar emendat pemezz tal-Att ta' l-Adeżjoni ta' l-Awstrija, il-Finlandja and l-Isvezja, u b'mod partikolari ta' l-Artikolu 11 tagħha,
Billi grupp ta' esperti tal-Kummissjoni mexxa viżita ta' inspezzjoni fil-Filippini sabiex jivverifika l-kondizzjonijiet li taħthom il-prodotti tas-sajd jiġu magħmula, jinħażnu u jintbagħtu lill-Komunità;
Billi id-dispożizzjonijiet tal-leġislazzjoni Filippina dwar l-ispezzjonijiet tas-saħħa u l-ħarsien ta' prodotti tas-sajd jista' jiġi kkunsidrat l-istess bħal dawk imniżżla fid-Direttiva Nru 91/493/KEE;
Billi l-Uffiċċju tas-Sajd u u Riżorsi Akwatiċi (BFAR)', l-awtorità kompetenti fil-Filippini hija kapaċi tivverifika b'mod effettiv l-applikazzjoni tal-liġijiet fis-seħħ;
Billi il-proċedura għall-kisba taċ-ċertifikat tas-saħħa li għalih hemm referenza fl-Artikolu 11(4)(a) tad-Direttiva Nru 91/493/KEE għandju jkopri ukoll it-tifsira ta' ċertifikat mudell, ir-rekwiżiti minimi rigward l-ilsien(ilsna) li fih għandu jinkiteb u l-grad tal-persuna li għandha l-poter tiffirmah;
Billi, skond l-Artikolu 11(4)(b) tad-Direttiva Nru 91/493/KEE, għandha titwaħħal marka mal-pakketti tal-prodotti tas-sajd, li tagħti l-isem tal-pajjiż terz u n-numru ta' l-- approvazzjoni li jistabilixxi minn fejn ġej;
Billi, skond l-Artikolu 11(4)(c) tad-Direttiva 91/493/KEE, għandha ssir lista ta' stabbilimenti approvati; billi dik il-lista għandha ssir fuq il-bażi ta' komunikazzjoni mill-BFAR għall-Kummissjoni; billi għalhekk huwa fl-interess tal-BFAR li jiżgura konformità mad-dispożizzjonijiet imniżżla għal dak l-iskop fl-Artikolu 11(4) tad-Direttiva Nru 91/493/KEE;
Billi l-BFAR ipprovda garanzija uffiċjali dwar il-konformità mar-regoli imfassla fil-Kapitolu V ta' l-Anness tad-Direttiva Nru 91/493/KEE u dwar it-twettiq tar-rekwiżiti l-istess bħal dawk imfassla f'dik id-Direttiva għall-approvazzjoni ta' l-istabbilimenti;
Billi il-miżuri li hemm provduti f'din id-Deċiżjoni huma konformi ma' l-opinjoni tal-Kumitat Permanenti Veterinarju,
ADOTTAT DIN ID- DEĊIŻJONI:
Artikolu 1
L-Uffiċċju tas-Sajd u Riżorsi Akwatiċi (BFAR) huwa rrikonoxxut bħala l-awtorità kompetenti fil-Filippini sabiex jivverifika u jiċċertifika l-konformità ta'prodotti tas-sajd mar-rekwiziti tad-Direttiva Nru 91/493/KEE.
Artikolu 2
Il-prodotti tas-sajd u l-akwakoltura li ġejjin mill-Filippini għandhom jilħqu l-kondizzjonijiet li ġejjin:
1. Kull konsenja għandha tkun akkumpanjata minn ċertifikat oriġinali tas-saħħa u mimli kif suppost, iffirmat, datat u ta' paġna waħda skond il-mudell li hemm fl-Anness A ta' din id-Deċiżjoni;
2. Il-prodotti għandhom jiġu minn stabbilimenti approvati mniżżla fil-lista fl-Anness B ta' din id-Deċiżjoni;
3. Bl-eċċezzjoni tal-każ ta' prodotti tas-sajd iffriżati fi kwantitatjiet kbar u maħsuba għall-manufattura ta' ikel ippreżervat, il-pakketti kollha għandhom jkollhom il-kliem "Filippini" u n-numru approvat ta' l-istabbiliment ta' l-oriġini b'ittri li ma jitħassrux.
Artikolu 3
1. Iċ-ċertifikat imsemmi fil-punt 1 ta' l-Artikolu 2 għandu jsir mill-anqas f'wieħed mill-ilsna uffiċjali ta' l-Istati Membri ta' fejn isiru l-kontrolli.
2. Iċ-ċertifikat għandu jkun fih l-isem, il-kariga u l-firma tar-rappreżentant tal-BFAR u it-timbru uffiċjali tal-BFAR b'kulur differenti minn dak li jindika l-affarijiet l-oħrajn fiċ-ċertifikat.
Artikolu 4
Din id-Deċiżjoni għandha tgħodd mill-1 ta' Awissu 1995.
Artikolu 5
Din id-Deċiżjoni hija ndirizzata lill-Istati Membri.
Magħmula fi Brussell, fis-17 ta' Mejju 1995.